text: Wynmotor Ferwert
  De Wynmotor Ferwert is in poldermûne tichtby Ferwert, it haadplak fan de gemeente Ferwerderadiel. De mole mei in flecht fan 2 meter is in lytse Amerikaanske wynmotor, wêrfan it boujier ûnbekend is. Hy stiet sawat in kilometer ten suden fan Ferwert oan de wei nei it eardere kleaster Foswert. De wynmotor is net mealree en stie der yn 2008 ferfallen by. Hy is net iepene foar publyk, mar kin oant in pear meter benadere wurde.